915.100

Lescha da meglieraziun dal chantun Grischun

dals 05-04-1981 (versiun dals 01-01-2025)

acceptada dal pievel ils 5 d'avrigl 19811)

1. Prescripziuns generalas

Noziun ed intent

Art.  1 1 Meglieraziuns èn mesiras, ovras e construcziuns agriculas autas e bassas che han l'intent   da   mantegnair   u   d'augmentar   la   productivitad   dal   terren,   da   facilitar   sia cultivaziun   u   d'al   proteger   cunter   devastaziuns   u   destrucziuns   chaschunadas d'eveniments da la natira.

Champ d'applicaziun

Art.  2 1 Questa lescha regla:

a)

b)

l'arrundaziun dal terren agricul e forestal sco er las meglieraziuns generalas en il senn da l'artitgel 12 alinea 2;

las arrundaziuns dal terren agricul e forestal ch'èn vegnidas fatgas en il rom dal regruppament total;

las autras meglieraziuns communablas dal terren;

interpresas singulas;

las contribuziuns per meglieraziuns.

c)

d)

e)

2 La lescha vegn applitgada per tut las immobiglias en il territori cumpiglià inclusiv per ils dretgs reals ch'existan sin quellas.

Ambient

Art.  3 1 Cun realisar meglieraziuns èsi da tegnair quint adequatamain dals interess generals da l'ambient, en spezial da la protecziun da la natira e dal mantegniment dal maletg dal vitg e da la cuntrada.

1) M dals 30 da zercladur 1980, 169; PCG 1980/81, 205, (1. lectura); PCG 1980/81, 449, 456

(2. lectura)

* tabellas da las modificaziuns a la fin dal relasch

1

915.100

Art.  4 Preparaziun e realisaziun 1 Las vischnancas preparan las interpresas communablas.

2 La   realisaziun   d'interpresas   communablas   è   chaussa   dals   proprietaris   da   bains immobigliars, da las vischnancas u d'autras persunas interessadas.

Territori cumpiglià

Art.  5 1 Il territori cumpiglià includa la totalitad dals bains immobigliars integrads en ina interpresa da meglieraziun.

2 Quest   territori   sto   s'extender   per   regla   sur   in   territori   limità   natiralmain   u economicamain ch'è adattà u che serva a l'utilisaziun agricula.

Cumpetenza da determinar il territori cumpiglià

Art.  6 * 1 Il   territori   cumpiglià   vegn   determinà   da   l'uffizi   chantunal   cumpetent   en enclegientscha   cun   las   suprastanzas   communalas.   Sch'i   na   dat   nagina   cunvegna, decida il departament da l'intern e da l'economia publica.

2 Analogamain èsi d'agir tar midadas dal territori cumpiglià. Tar las meglieraziuns che   vegnan   realisadas   d'ina   associaziun   entra   en   quest   cas   la   suprastanza   da l'associaziun empè da la suprastanza communala.

3 Cunter la decisiun dal departament pon ins far recurs tar la Dretgira superiura. *

Instituziun responsabla

Art.  7 1 L'instituziun responsabla per la meglieraziun è – tar interpresas communablas – l'associaziun che sa cumpona dals proprietaris da bains immobigliars participads.

L'associaziun represchenta ina corporaziun da dretg public cun in'atgna persunalitad giuridica.

2 En   ils   cas   menziunads   en   l'artitgel 17   pon   esser   l'instituziun   responsabla   d'ina interpresa er la vischnanca ed il chantun.

Colliaziun cun interpresas existentas

Art.  8 1 La colliaziun cun ulteriuras interpresas sto vegnir permessa, sche las premissas natiralas e tecnicas permettan quai.

2 Sch'i   na   dat   nagina   enclegientscha   davart   la   colliaziun,   decida   la   regenza definitivamain.   Ella   fixescha   ina   indemnisaziun   adequata   per   las   prestaziuns furnidas. *

Fundaziun e dissoluziun da l'associaziun

Art.  9 1 In'associaziun   survegn   persunalitad   giuridica   senza   inscripziun   en   il   register   da commerzi cun l'approvaziun dals statuts tras il departament cumpetent.

2 La dissoluziun da l'associaziun basegna l'approvaziun dal departament cumpetent.

2

915.100

3 Decisiuns dal departament èn suttamessas al recurs tar la regenza. Quella decida definitivamain. *

Organs

Art.  10 1 Ils organs d'ina associaziun èn la radunanza da l'associaziun, la suprastanza da l'associaziun, la cumissiun da stimaziun ed ils revisurs da quint.

Surveglianza

Art.  11 * 1 L'autoritad   chantunala   cumpetenta   en   il   senn   da   las   disposiziuns   da   la   lescha federala d'agricultura è la regenza, uschenavant che questa lescha na dispona betg autramain. Las decisiuns da la regenza èn definitivas, sche las disposiziuns davart ils fatgs da meglieraziun u sch'il dretg surordinà na prevesan nagins auters meds legals.

2 Las meglieraziuns che vegnan sustegnidas da la confederaziun e dal chantun èn suttamessas – entant ch'ellas vegnan realisadas e suenter ch'ellas èn terminadas – a la surveglianza da l'uffizi chantunal cumpetent. Cunter decisiuns da l'uffizi po vegnir fatg recurs tar il departament e tar la regenza. La decisiun da la regenza è definitiva.

Resalvads restan auters meds legals tenor il dretg surordinà e tenor las disposiziuns davart ils fatgs da meglieraziun.

2. Arrundaziun dal terren

2.1. EN GENERAL

Intent

Art.  12 1 L'arrundaziun dal terren serva:

a)

b)

c)

a l'utilisaziun raziunala dal terren en l'agricultura ed en la selvicultura;

al   detretschament   d'utilisaziuns   en   il   rom   dal   regruppament   total   tenor   la lescha davart la planisaziun dal territori per il chantun Grischun;2)

a   las   mesiras   da   la   planisaziun   locala,   regiunala   e   naziunala,   sche   vias, construcziuns   da   chanalisaziun   e   da   viafier   sco   er   autras   ovras pregiuditgeschan l'utilisaziun agricula dal terren;

a la preparaziun per l'introducziun dal register funsil federal.

d)

2 Arrundaziuns   dal   terren   duain   cumpigliar   ultra   da   l'arrundaziun   dals   bains immobigliars e da las vias er ulteriuras meglieraziuns d'interess communabel ch'èn necessarias per mantegnair u per augmentar la productivitad dal terren u per facilitar sia cultivaziun u per repartir raziunalmain il possess nov (meglieraziun generala).

2) DG 801.100

3

915.100

Relaziun cun la planisaziun dal territori

Art.  13 1 La planisaziun dal territori e l'arrundaziun dal terren ston vegnir accordadas ina cun l'autra.

2 La planisaziun locala sto vegnir examinada en il decurs da l'arrundaziun dal terren e sche pussaivel adattada.

3 Avant l'exposiziun da la nova repartiziun fin a sia vigur legala na dastga l'urden d'utilisaziun betg vegnir midà.

2.2. PREPARAZIUN

Introducziun da la procedura

Art.  14 1 La   suprastanza   communala   introducescha   sezza   la   procedura   u   sin   proposta   da proprietaris da bains immobigliars interessads, d'organisaziuns agriculas u d'uffizis chantunals cumpetents.

2 La   dumonda   sto   vegnir   inoltrada   dals   petents   en   scrit   e   sutsegnada,   e   quai inditgond exactamain l'intent e la dimensiun.

3 La proposta da realisar in'arrundaziun dal terren sto vegnir fatga a la suprastanza communala da quella vischnanca, en il territori da la quala sa chatta la gronda part dal terren che sto vegnir integrà.

Planisaziun preliminara

Art.  15 1 Entaifer   il   termin   d'in   mais   dapi   l'inoltraziun   sto   la   suprastanza   communala convocar   ils   petents   per   decider   davart   l'elavuraziun   e   davart   la   finanziaziun preliminara d'in studi da planisaziun.

2 Il   studi   da   planisaziun   sto   vegnir   incumbensà   ad   in   spezialist,   e   quai   en enclegientscha cun la vischnanca e cun l'uffizi chantunal cumpetent.

Radunanza da decisiun

Art.  16 1 Sch'ils documents necessaris èn avant maun, envida la suprastanza communala a la radunanza da decisiun.

2 L'arrundaziun dal terren è concludida, sche la maioritad dals proprietaris da terren participads   approvescha   l'interpresa,   e   quai   senza   resguardar   la   grondezza   da   la surfatscha.

Ordinaziun e realisaziun d'uffizi

Art.  17 1 Sch'igl exista in interess public considerabel per l'arrundaziun dal terren, po quella vegnir ordinada tras la radunanza communala, u – nua ch'ina tala n'ha betg lieu – tras la votaziun a l'urna, en ils cas da l'artitgel 12 alinea 1 litera c er tras la regenza.

4

915.100

2 En cas d'ina ordinaziun d'uffizi po la realisaziun da l'arrundaziun dal terren vegnir assegnada   ad   in'associaziun   dals   proprietaris   da   bains   immobigliars   u   a   la vischnanca. Cas cuntrari po la radunanza che decida er incumbensar la vischnanca da realisar l'arrundaziun dal terren, sche quai è d'interess public e sche la vischnanca accepta l'incumbensa.

3 Sche la procedura vegn realisada d'ina autoritad, surpiglia quella ils dretgs e las obligaziuns   che   vegnan   adgiuditgads   a   la   radunanza   da   l'associaziun   ed   a   la suprastanza da l'associaziun.

Contestaziun dal conclus e da l'ordinaziun

Art.  18 * 1 Il conclus da realisaziun e l'ordinaziun d'uffizi pon vegnir contestads cun in recurs directamain tar la Dretgira superiura. Il recurs sto sa drizzar cunter la vischnanca ch'è responsabla per la realisaziun u – en cas da l'ordinaziun tras la Regenza – cunter il chantun. *

Custs da preparaziun

Art.  19 1 Sch'ina arrundaziun dal terren vegn refusada da la radunanza che decida, surpiglian las vischnancas ils custs da preparaziun.

2.3. REALISAZIUN

Scumond da regruppament

Art.  20 1 Suenter l'introducziun d'ina arrundaziun dal terren po l'instanza ch'è incumbensada da la realisar concluder in scumond da regruppament per l'entir territori cumpiglià u per parts da quel. Quest scumond sto vegnir publitgà en il fegl uffizial dal chantun ed en la moda usitada al lieu.

2 Durant   il   scumond   da   regruppament   na   dastgan   –   senza   il   consentiment   da l'autoritad che sto realisar l'arrundaziun – vegnir fatgas naginas midadas legalas u effectivas   da   bains   immobigliars,   che   pudessan   pregiuditgar   u   engrevgiar l'arrundaziun dal terren.

3 Las restricziuns dal dretg da disponer ston vegnir remartgadas en il register funsil.

Inventarisaziun dal possess vegl

Art.  21 1 En il territori cumpiglià vegn inventarisada la proprietad dals bains immobigliars e preschentada en plans e registers.

Cumprova da proprietad

Art.  22 1 Proprietaris da bains immobigliars che n'èn betg inscrits en il register funsil ston furnir la cumprova da proprietad ad agens custs.

5

915.100

2 La procedura d'acquist tras giudida po vegnir fatga communablamain per tut ils bains   immobigliars   che   n'èn   betg   inscrits   en   il   register   funsil,   sch'ils   documents adattads èn avant maun.

3 Dispitas   che   pertutgan   il   possess   e   la   dimensiun   da   la   proprietad   dals   bains immobigliars inclus ston vegnir renviadas a la giurisdicziun civila.

Valitaziun

Art.  23 1 La valitaziun dals bains immobigliars vegn fatga a norma da las pussaivladads d'utilisaziun ch'èn dadas en il possess vegl. Resguardadas ston vegnir spezialmain la productivitad, la posiziun e la qualitad dals bains immobigliars.

2 En la zona da construcziun stoi vegnir sa basà sin la valur commerziala che sto vegnir eruida tenor ils princips d'expropriaziun.

3 Edifizis,   bostgs,   funtaunas,   viticulturas   e   sumegliantas   chaussas   ston   vegnir valitads separadamain.

4 La valitaziun vegn fatga da la cumissiun da stimaziun.

Valitaziun lianta

Art.  24 1 Suenter la scadenza dal termin da recurs daventa la valitaziun da princip lianta per ils participads e na po betg pli vegnir contestada a chaschun da la nova repartiziun.

Deducziun per stabiliments communabels

Art.  25 1 Per ils stabiliments communabels e per facilitar la nova repartiziun vegn fatga ina deducziun   da   la   valur   dal   possess   vegl.   La   deducziun   da   la   valur   na   vegn   betg indemnisada.

Deducziun da valur per autras ovras publicas

Art.  26 1 Sch'ina   persuna   cun   dretg   d'expropriaziun   vul   construir   in'ovra   publica   en   il territori cumpiglià e sch'ella n'è betg buna da cuvrir il basegn da terren tras ses dretg sco commembra da l'interpresa, la po vegnir procurà terren cun agid d'ina deducziun procentuala supplementara da la valur dal terren.

2 Per la deducziun supplementara sto l'interpresa vegnir indemnisada da la persuna cun dretg d'expropriaziun tenor la valur commerziala. Las valurs respectivas vegnan bunifitgadas als singuls proprietaris da bains immobigliars e scuntradas en il rom da la repartiziun dals custs.

Procedura

Art.  27 1 La   pretensiun   da   cessiun   da   terren   sto   vegnir   fatga   valair   tar   il   departament cumpetent visavi l'interpresa avant l'elavuraziun da la nova repartiziun. La regenza envida   il   departament   da   prender   ina   posiziun   en   scrit   e   decida   alura   davart l'admissibladad   da   la   mesira   correspundentamain   a   las   disposiziuns   dal   dretg d'expropriaziun.

6

915.100

2 La   decisiun   davart   la   deducziun   supplementara   da   terren   e   davart   l'import   da l'indemnisaziun è chaussa da la radunanza da l'associaziun.

3 Sch'i na resulta nagina cunvegnientscha davart l'indemnisaziun, vegn applitgada la lescha chantunala d'expropriaziun confurm al senn.

4 Sche   la   vischnanca   è   purtadra   da   l'interpresa,   sto   vegnir   fatga   la   procedura d'expropriaziun e da stimaziun tenor la lescha d'expropriaziun.

5 Las valurs reducidas e las incunvegnientschas ch'èn vegnidas chaschunadas d'ina ovra publica en il senn da l'artitgel 26 alinea 1 ston vegnir fatgas valair dal pertutgà visavi   la   persuna   respectiva   cun   dretg   d'expropriaziun,   e   quai   sin   la   via   da   la procedura da stimaziun tenor la lescha d'expropriaziun.

Princips da la nova repartiziun

Art.  28 1 La nova repartiziun sto correspunder – cun excepziun da la deducziun per ovras communablas – quantitativamain e qualitativamain al possess vegl, uschenavant che quai sa lascha far resguardond las pretensiuns economicas e tecnicas. Cun la nova repartiziun ston ins empruvar da cuntanscher las meglieraziuns da manaschi las pli grondas pussaivlas.

2 La nova repartiziun sto vegnir concludida da la suprastanza da l'associaziun.

Excepziuns dal princip da la cumpensaziun reala

Art.  29 1 Sch'ina cumpensaziun reala cumpletta na sa lascha betg realisar e sch'il proprietari pertutgà sto prender en cumpra ina repartiziun reducida, sto quella vegnir valitada tenor la valur commerziala.

2 Analogamain èsi d'agir tar repartiziuns augmentadas.

Tractament dal terren da construcziun

Art.  30 1 Sch'ina arrundaziun dal terren cumpiglia er terren da construcziun, sto quel vegnir tractà tenor ils princips d'in regruppament dal terren da construcziun en il senn da la lescha chantunala davart la planisaziun dal territori3). Ils interess agriculs ston vegnir resguardads tenor pussaivladad.

Barat

Art.  31 1 Il   barat   tranter   terren   da   construcziun   e   terren   cultivà   premetta   per   regla   il consentiment dals proprietaris da bains immobigliars pertutgads e sto vegnir fatg per las valurs commerzialas.

3) DG 801.100]]

7

915.100

Art.  32

Rectificaziun dals dretgs reals limitads e dals dretgs persunals prenotads

1 Cun rectifitgar ils dretgs reals limitads – en il rom da la nova repartiziun – sto vegnir examinà consultond in spezialist dal register funsil, sch'els existan vinavant e sch'els ston vegnir transferids correspundentamain sin ils novs bains immobigliars. Il medem vala per la rectificaziun dals dretgs persunals prenotads.

2 Cun excepziun dals dretgs transferids u fundads da nov sco er dals dretgs da pegn funsil daventan obsolets tut ils dretgs reals limitads dal possess vegl cun l'acquist da proprietad vi da las parcellas repartidas da nov.

Repartiziun dals custs

Art.  33 1 Ils custs che na vegnan betg cuvrids da las contribuziuns ston vegnir repartids sin ils proprietaris participads en proporziun dal niz ch'als resulta da l'interpresa.

2 Terzas   persunas   pon   medemamain   vegnir   obligadas   da   pajar   contribuziuns, uschenavant ch'ellas han in avantatg spezial da l'interpresa.

3 Terzas persunas en il senn da l'alinea 2 han ils medems dretgs sco ils associads en il rom da la procedura da repartiziun dals custs.

Mantegniment

Art.  34 1 Ils   stabiliments   communabels   ston   vegnir   mantegnids   professiunalmain   dals participads.   Terzas   persunas   pon   vegnir   obligadas   da   pajar   contribuziuns analogamain a l'artitgel 33 alineas 2 e 3.

2 Sch'il mantegniment professiunal na vegn betg ademplì, po la regenza ordinar las mesiras substitutivas necessarias sin donn e cust dals purtaders.

3 Per regla duai la vischnanca surpigliar il mantegniment suenter la conclusiun da las ovras   da   meglieraziun.   Sche   las   vias   servan   al   traffic   general,   è   la   vischnanca obligada da surpigliar ellas e da las mantegnair. La cessiun a la vischnanca na vegn betg indemnisada.

Repartiziun per la cultivaziun

Art.  35 1 L'entrada   en   possess   po   vegnir   disponida   dals   purtaders   per   l'entir   territori cumpiglià u per parts da quel avant l'acquist da proprietad.

Acquist da proprietad

Art.  36 1 L'acquist da proprietad vegn fatg suenter l'entrada en vigur da la nova repartiziun sin proposta dals purtaders tras in conclus da la regenza. Quest conclus è definitiv e vegn publitgà en il fegl uffizial dal chantun. * 2 Dals bains immobigliars repartids da nov po vegnir disponì pir suenter l'acquist da proprietad e suenter l'inscripziun en il register funsil.

8

915.100

2.4. PROTECZIUN GIURIDICA

Instanzas da meds legals

Art.  37 1 Las   instanzas   da   meds   legals   èn   las   cumissiuns   da   stimaziun   e   la   Dretgira superiura. *

Exposiziun publica

Art.  38 1 Las   disposiziuns   sco   er   ils   plans   ed   ils   registers   latiers   ston   vegnir   exponids publicamain durant in termin da 30 dis, spezialmain: * a) * il   territori   cumpiglià   ed   il   register   dals   proprietaris   da   bains   immobigliars

participads;

ils plans, ils registers e la valitaziun dal possess vegl;

la nova repartiziun;

la repartiziun dals custs.

b) * il project d'exposiziun;

c)

d)

e)

2 Las pretensiuns tenor litera a fin e ston vegnir communitgadas en il fegl uffizial dal chantun ed en la moda usitada al lieu, munidas cun ina indicaziun dals meds legals, als proprietaris da bains immobigliars pertutgads.

Procedura da protesta

Art.  39 1 Cunter tut las disposiziuns pon las persunas pertutgadas inoltrar a la cumissiun da stimaziun ina protesta munida cun ina proposta ed ina motivaziun en scrit, e quai durant il termin d'exposiziun respectivamain entaifer 30 dis dapi la consegna da la disposiziun.   La   protesta   sto   vegnir   tramessa   immediatamain   a   l'autoritad   che   ha relaschà la disposiziun per la consultaziun. Sin quai fa la cumissiun da stimaziun, eventualmain ensemen cun ina inspecziun al lieu, ina tractativa a bucca, a la quala las partidas pon preschentar anc ina giada lur puntgs da vista. * 2 La   cumissiun   da   stimaziun   emprova   da   reconciliar   las   partidas   a   la   buna   e   fa propostas   d'enclegientscha.   Ils   resultats   da   questas   stentas   d'enclegientscha   ston vegnir constatads en scrit e renconuschids da las partidas cun la suttascripziun.

3 En il rom da la procedura da protesta po l'autoritad che dispona confermar, abolir u midar sia disposiziun senza autra motivaziun.

4 Avant l'aboliziun u la midada d'ina disposiziun ston vegnir tadladas las persunas eventualmain pertutgadas; en cas da basegn sto vegnir fatga ina nova procedura d'exposiziun.

5 Sch'i   na   vegn   fatga   nagina   protesta,   daventan   las   disposiziuns   resp.   las   actas exponidas liantas per ils singuls participads.

9

915.100

Decisiun davart protestas

Art.  40 1 Sch'i   na   vegn   cuntanschida   nagina   reconciliaziun,   relascha   la   cumissiun   da stimaziun ina decisiun motivada en scrit che sto vegnir communitgada a las partidas entaifer 30 dis dapi la tractativa a bucca.

2 La cumissiun da stimaziun po decider sezza en chaussa u la returnar a l'instanza precedenta per in nov giudicament. Sch'ella decida sezza, ston vegnir envidadas las persunas   pertutgadas   da   las   midadas   ed   ellas   ston   survegnir   la   pussaivladad   da prender posiziun.

3 La cumissiun da stimaziun po consultar per sia decisiun il spezialist responsabel, e per la redacziun in actuar expert da dretg.

Protestas cunter la valitaziun

Art.  41 1 Las protestas cunter la valitaziun vegnan medemamain tractadas e decididas da la cumissiun da stimaziun, e quai applitgond confurm al senn ils artitgels 39 e 40.

Custs da la procedura da protesta

Art.  42 1 La procedura da protesta è da princip gratuita. Indemnisaziuns extrauffizialas na vegnan garantidas naginas.

2 Il   protestader   po   vegnir   admonì   da   stuair   surpigliar   ils   custs   en   il   cas   d'in cumportament entardant u da levsenn.

Recurs

Art.  43 * 1 Cunter las decisiuns da la cumissiun da stimaziun pon tant ils proprietaris da bains immobigliars pertutgads sco er ils purtaders da l'interpresa far recurs tar la Dretgira superiura entaifer 30 dis dapi la consegna. *

Exclusiun da la procedura da protesta e da recurs *

Art.  44 * 1 La   procedura   da   protesta   e   da   recurs   tenor   ils   artitgels 39   ss.   na   vegn   betg applitgada per protestas cunter il register dals proprietaris da bains immobigliars e cunter il project d'exposiziun. * 2 Las   protestas   cunter   il   register   dals   proprietaris   da   bains   immobigliars   vegnan giuditgadas dal departament cumpetent.

3 Cunter la decisiun da protesta po vegnir fatg recurs tar la Dretgira superiura. * 4 Las protestas cunter il project d'exposiziun sa drizzan tenor ils artitgels 44bis e ss.

2.5. APPROVAZIUN DAL PROJECT

Protesta

Art.  44bis * 1 Cunter il project d'exposiziun poi vegnir fatg protesta en scrit tar il departament cumpetent entaifer il termin d'exposiziun.

10

915.100

Legitimaziun da far protesta

Art.  44ter * 1 Legitimà da far protesta è:

a)

tgi ch'è pertutgà dal project d'exposiziun e po far valair in interess degn da vegnir protegì per abolir u midar quel;

la vischnanca pertutgada;

b)

c) * las organisaziuns naziunalas da protecziun da l'ambient, sche ed uschenavant ch'ellas han er il dretg da far recurs en chaussas da dretg public tar il Tribunal federal.

Art.  44quater * Tractament da las protestas ed approvaziun dal project 1 Il   departament   cumpetent   decida   davart   las   protestas   cunter   il   project   ed approvescha il project d'exposiziun. El resguarda en quest connex ultra da l'intent da meglieraziun tut las dumondas impurtantas, spezialmain ils interess da la planisaziun dal   territori,   da   la   protecziun   da   la   natira   e   da   la   patria   e   da   la   protecziun   da l'ambient.

2 L'approvaziun dal project vegn publitgada en il fegl uffizial dal chantun ed en la moda usitada al lieu.

3 … *

Art.  44quinquies * Effect da l'approvaziun dal project 1 Suenter   l'entrada   en   vigur   da   l'approvaziun   dal   project   d'exposiziun   n'è   ina permissiun da construcziun betg pli necessaria per ils edifizis, per ils stabiliments e per   las   ulteriuras   mesiras   ch'èn   cuntegnids   en   quel;   l'approvaziun   dal   project substituescha la permissiun da construcziun.

2 Las   midadas   visavi   il   project   d'exposiziun   approvà   ston   vegnir   approvadas   dal departament   cumpetent   avant   l'execuziun   da   las   lavurs.   En   cas   da   midadas   mo minimalas poi vegnir desistì da la procedura d'exposiziun.

3. Autras interpresas communablas

Noziun

Art.  45 1 Sco autras meglieraziuns communablas valan spezialmain:

a)

b)

c)

d)

e)

f)

g)

h)

i)

vias e sendas;

telefericas;

drenaschas;

sauaziuns;

provediments d'aua;

provediments d'electricitad;

meglieraziuns d'alps;

lavurs per segirar u per reparar terren cultivà;

edifizis agriculs communabels.

11

915.100

Dretg applitgabel

Art.  46 1 Las prescripziuns davart l'arrundaziun dal terren vegnan applitgadas confurm al senn   per   las   ulteriuras   interpresas   realisadas   entaifer   ed   ordaifer   la   procedura d'arrundaziun dal terren.

4. Interpresas singulas

Noziun e dretg applitgabel

Art.  47 1 Interpresas   singulas   èn   per   regla   interpresas   che   vegnan   realisadas   da   persunas privatas.   Da   quai   fan   part   spezialmain   sanaziuns   da   bains   e   da   stallas, raziunalisaziuns d'edifizis e d'abitadis, stabiliments d'avertura per bains singuls sco er per edifizis d'economia communabels privats.

2 Per las interpresas singulas valan las prescripziuns respectivas da la confederaziun.

5. Contribuziuns chantunalas

Dretg da survegnir contribuziuns

Art.  48 1 Las interpresas che vegnan sustegnidas da la confederaziun ston per regla er vegnir sustegnidas dal chantun.

2 Las interpresas che na vegnan betg sustegnidas da la confederaziun na vegnan per regla er betg sustegnidas dal chantun.

Import da las contribuziuns chantunalas

Art.  49 1 Il chantun paja contribuziuns da fin maximalmain 40 pertschient dals custs cun dretg da subvenziuns, ad arrundaziuns dal terren contribuziuns da fin maximalmain 50 pertschient. * 2 La regenza decida definitivamain davart l'import da la contribuziun. Ella po colliar cundiziuns e pretensiuns cun las garanzias da contribuziun. *

Fond da meglieraziun

Art.  50 1 Per   realisar   meglieraziuns   difficilmain   finanziablas   vegn   endrizzà   in   fond   da meglieraziun.   Dal   fond   da   meglieraziun   pon   ultra   da   quai   vegnir   pajadas contribuziuns   per   ovras   cun   pitschens   custs,   er   sch'i   na   vegnan   betg   pajadas contribuziuns ordinarias.

2 Il fond da meglieraziun po vegnir augmentà cun apports or dal quint administrativ ordinari.

3 Il chantun tschainsescha il saldo dal fond confurm al martgà. *

Art.  50bis * …

12

915.100

Restituziun da contribuziuns

Art.  51 1 Tut   las   contribuziuns   ston   vegnir   restituidas,   sche   las   premissas   legalas   per   la restituziun   da   las   contribuziuns   federalas   èn   ademplidas.   Quai   constat particularmain, sche:

a)

bains   immobigliars   u   edifizis   e   stabiliments   vegnan   utilisads   per   in   auter intent;

bains immobigliars na vegnan betg cultivads u sche ovras vegnan mantegnidas mo insuffizientamain;

edifizis da construcziun auta vegnan alienads cun gudogn u restan vids per in temp pli lung;

las cundiziuns na vegnan betg ademplidas e las pretensiuns betg observadas.

d)

2 Las   prescripziuns   da   la   legislaziun   federala   d'agricultura   vegnan   applitgadas cumplementarmain.

b)

c)

Contribuziuns restituidas

Art.  52 1 La   part   da   las   contribuziuns   restituidas   che   na   vegn   betg   pretendida   da   la confederaziun va en il fond da meglieraziun.

6. Disposiziuns finalas

Entrada en vigur

Art.  53 1 La regenza metta en vigur questa lescha suenter ch'ella è vegnida acceptada dal pievel e suenter l'approvaziun tras il cussegl federal4).5)

Ordinaziun dal cussegl grond

Art.  54 1 Il cussegl grond relascha in'ordinaziun executiva.6)  El po autorisar la regenza da relaschar las disposiziuns executivas.7)

Art.  55 1 La lescha da meglieraziun dals 7 d'avrigl 19578) vegn abolida.

Aboliziun dal dretg vertent

Dretg transitoric

Art.  56 1 Per meglieraziuns ch'èn gia concludidas il mument da l'entrada en vigur da questa lescha vala il dretg vegl.

4) approvada dal cussegl federal ils 3 da zercladur 1981 5) messa en vigur cun CR dals 15 da zercladur 1981 per il 1. da fanadur 1981 6) DG 915.110 7) vesair art. 43 da l'ordinaziun executiva 8) vDG 1577 e midadas tenor register

13

915.100

2 Il departament cumpetent po:

a)

b)

declerar   per   applitgablas   tschertas   prescripziuns   dals   chapitels   I   fin   III   da questa lescha;

declerar   ils   chapitels   I   fin   III   da   questa   lescha   per   applitgabels   en   lur cumplaina   dimensiun   per   meglieraziuns   ch'èn   vegnidas   concludidas   dals proprietaris da bains immobigliars suenter ils 31 da december 1976.

3 Ils   statuts   da   las   interpresas   existentas   ston   vegnir   inoltrads   al   departament   da l'intern e da l'economia publica per l'examinaziun, e quai entaifer in onn suenter l'entrada en vigur da questa lescha.

14

Tabella da las modificaziuns - tenor conclus

Conclus 05-04-1981 06-06-1993 06-06-1993 06-06-1993 06-06-1993 06-06-1993 06-06-1993 06-06-1993 15-08-1995 20-10-1998 31-08-2006 31-08-2006 31-08-2006 31-08-2006 31-08-2006 31-08-2006 31-08-2006 31-08-2006 31-08-2006 31-08-2006 31-08-2006 31-08-2006 31-08-2006 18-04-2007 18-04-2007 18-11-2014 14-06-2022 14-06-2022 14-06-2022 14-06-2022 14-06-2022 14-06-2022

Entrada en vigur 01-07-1981 01-07-1993 01-07-1993 01-07-1993 01-07-1993 01-07-1993 01-07-1993 01-07-1993 01-01-1996 01-11-1998 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2008 01-01-2008 01-01-2016 01-01-2025 01-01-2025 01-01-2025 01-01-2025 01-01-2025 01-01-2025

Element relasch Art. 38 al. 1, a)

Art. 38 al. 1, b)

Art. 44 Art. 44bis Art. 44ter Art. 44quater Art. 44quinquies Art. 6 Art. 50 al. 3 Art. 6 al. 3 Art. 8 al. 2 Art. 9 al. 3 Art. 11 Art. 18 Art. 36 al. 1 Art. 38 al. 1 Art. 39 al. 1 Art. 43 Art. 44 Art. 44 al. 1 Art. 44 al. 3 Art. 44quater al. 3 Art. 49 al. 1 Art. 50bis Art. 49 al. 2 Art. 6 al. 3 Art. 18 al. 1 Art. 37 al. 1 Art. 43 al. 1 Art. 44 al. 3 Art. 44ter al. 1, c)

Modificaziun emprima versiun midada midada revisiun totala integraziun integraziun integraziun integraziun revisiun totala integraziun midada midada integraziun revisiun totala revisiun totala midada midada midada revisiun totala midada dal titel midada midada aboliziun midada aboliziun midada midada midada midada midada midada midada

915.100

Publicaziun en la CUL - - - - - - - - 1995, 3412 - 2006, 3328 2006, 3328 2006, 3329 2006, 3329 2006, 3329 2006, 3329 2006, 3329 2006, 3329 2006, 3330 2006, 3330 2006, 3330 2006, 3330 2006, 3330 - - 2014-031 2023-008 2023-008 2023-008 2023-008 2023-008 2023-008

15

915.100

Tabella da las modificaziuns - tenor element

Element relasch Art. 6 Art. 6 al. 3 Art. 6 al. 3 Art. 8 al. 2 Art. 9 al. 3 Art. 11 Art. 18 Art. 18 al. 1 Art. 36 al. 1 Art. 37 al. 1 Art. 38 al. 1 Art. 38 al. 1, a)

Art. 38 al. 1, b)

Art. 39 al. 1 Art. 43 Art. 43 al. 1 Art. 44 Art. 44 Art. 44 al. 1 Art. 44 al. 3 Art. 44 al. 3 Art. 44bis Art. 44ter Art. 44ter al. 1, c)

Art. 44quater Art. 44quater al. 3 Art. 44quinquies Art. 49 al. 1 Art. 49 al. 2 Art. 50 al. 3 Art. 50bis

Conclus 05-04-1981 15-08-1995 31-08-2006 14-06-2022 31-08-2006 31-08-2006 31-08-2006 31-08-2006 14-06-2022 31-08-2006 14-06-2022 31-08-2006 06-06-1993 06-06-1993 31-08-2006 31-08-2006 14-06-2022 06-06-1993 31-08-2006 31-08-2006 31-08-2006 14-06-2022 06-06-1993 06-06-1993 14-06-2022 06-06-1993 31-08-2006 06-06-1993 18-04-2007 18-11-2014 20-10-1998 18-04-2007

Entrada en vigur 01-07-1981 01-01-1996 01-01-2007 01-01-2025 01-01-2007 01-01-2007 01-01-2007 01-01-2007 01-01-2025 01-01-2007 01-01-2025 01-01-2007 01-07-1993 01-07-1993 01-01-2007 01-01-2007 01-01-2025 01-07-1993 01-01-2007 01-01-2007 01-01-2007 01-01-2025 01-07-1993 01-07-1993 01-01-2025 01-07-1993 01-01-2007 01-07-1993 01-01-2008 01-01-2016 01-11-1998 01-01-2008

Modificaziun emprima versiun revisiun totala midada midada midada integraziun revisiun totala revisiun totala midada midada midada midada midada midada midada revisiun totala midada revisiun totala midada dal titel midada midada midada integraziun integraziun midada integraziun aboliziun integraziun midada midada integraziun aboliziun

Publicaziun en la CUL - 1995, 3412 2006, 3328 2023-008 2006, 3328 2006, 3329 2006, 3329 2006, 3329 2023-008 2006, 3329 2023-008 2006, 3329 - - 2006, 3329 2006, 3330 2023-008 - 2006, 3330 2006, 3330 2006, 3330 2023-008 - - 2023-008 - 2006, 3330 - - 2014-031 - 
16